Vi blev fuldstændig væltet omkuld af den hygge vi mødte, da vi trådte ind ad døren i lejligheden hos Greg og Charidy. Det er et stort sted med små oaser af sofahygge, soveafdeling, spiseområde og køkken, med tilhørende bad og toilet. Her er en fantastisk atmosfære, sengen er god, og lejligheden har privat indgang. Vi havde fornøjelsen af at møde Greg og hans datter, og de er bare de sødeste mennesker! Lejligheden ligger rigtig godt i vores favoritkvarter af Nashville - East Nashville byder på et lækkert udvalg af populære, små og hippe cafeer, butikker mm. Flere steder er i gåafstand, men man skal være forberedt på at køre en del i Nashville (uanset hvor man bor) - der er langt mellem guldet, men der er masser af det! Vi giver vores VARMESTE anbefaling til dette sted, og glæder os til at vende tilbage :)